Шарында қаза тапқан мұғалімге «Ерлігі үшін» медалі берілді
"Шарында қаза тапқан мұғалімге «Ерлігі үшін» медалі берілді" | "https://abai.kz/post/134254"
TITLE: Шарында қаза тапқан мұғалімге «Ерлігі үшін» медалі берілді
URL: https://abai.kz/post/134254
META: "Шарында қаза тапқан мұғалімге «Ерлігі үшін» медалі берілді" | "https://abai.kz/post/134254"
DATE: 01.06.2021
AUTHOR(s): Abai.kz
TOTAL WORDS: 121
TEXT: ҚР Президенті Жарлығымен Шарын шатқалында оқушыларды құтқару кезінде қаза тапқан мұғалім Мерей Ибрагимовқа «Ерлігі үшін» медалі берілді. «Адам өмірін сақтап қалуға байланысты қиын-қыстау жағдайда көрсеткен ержүректігі мен жанқиярлығы үшін Алматы қаласы «№ 199 мамандандырылған гимназия» КММ мұғалімі Мерей Нұрғазыұлы Ибрагимов «Ерлігі үшін» медалімен наградталсын (марқұм)», делінген құжатта. Алматы қаласы білім басқармасының мәліметінше, 26 жастағы Мерей Ибрагимов көркемөнер пәндерінен сабақ берген. Еңбек өтілі – 5 жыл. Кейінгі 3 жылда ол №199 гимназияда жұмыс істеген. Естеріңізге сала кетсек, 29 мамыр күні Алматы облысының Шарын шатқалында сел жүріп, 2 адам мерт болғаны, тағы біреуінің із-түзсіз жоғалғаны хабарланған болатын. Кейін Білім және ғылым министрлігі аталған оқиға салдарынан 1 оқушы мен 1 мұғалімнің қаза тапқанын, тағы бір оқушыны іздеу жұмысы жүргізіліп жатқанын мәлім еткен еді. Abai.kz
